
מדריך לבקר - מדריך לבדיקת היתרי בניה במכוני הבקרה עבור בקרים במכוני בקרה.
מדריך זה הוכן על ידי המשרד להגנת הסביבה: עריכה: סמדר מאיר, הנחיה: אילה גלדמן.
מדריך זה עודכן בנובמבר 2025 על ידי המשרד להגנת הסביבה: גיל כהן, ארטור קולנגייב, רן אברהם, יקיר למדן, אלעד פנחס ועומר בן-נון שטרן.
תודה לד"ר סטיליאן גלברג,, ועו"ד הדס פיקסלר שתרמו את תרומתם להכנה ולעריכה של המסמך ולאיסוף החומר הרלוונטי.
זכויות היוצרים שייכות למשרד להגנת הסביבה. ניתן לצטט ולהעתיק מן המסמך, ובתנאי שיינתן קרדיט מלא למקור. 


מדריך זה הינו המסמך המנחה מטעם המשרד להגנת הסביבה לעבודת הבקר במכון הבקרה.  
ככל שעולה אי בהירות, שאלה או כל צורך בהבהרה, במסגרת בדיקת היתרים במכון הבקרה, יש לפנות אל הגורם המאשר - המשרד להגנת הסביבה, למנהל תחום ועדות מקומיות ורישוי בנייה.


[bookmark: _Toc432676858]1.0	כללי
[bookmark: _Toc432676859]1.1	מהי קרינה?
הקרינה היא מעבר האנרגיה בטווח. קיימים שני סוגים של  קרינה: קרינה של גלים וקרינה של חלקיקים. הקרינה מאופיינת גם לפי רמות האנרגיה המועברת: קרינה מייננת וקרינה בלתי מייננת.
קרינה בלתי מייננת
קרינה בלתי מייננת היא קרינה שאינה מייננת את האטומים שהיא עוברת דרכם. בהתחשב ביכולת הישירה לייצור שינויים בתאים החיים, קרינה בלתי מייננת מסוכנת פחות מקרינה מייננת, אך גם לה עלולה להיות השפעה שלילית על הבריאות. קרינה בלתי מייננת הוגדרה כמסרטן אפשרי ע"י ארגון הבריאות העולמי (WHO).
קרינה בלתי מייננת נפלטת ממתקני שידור, רשת החשמל, מכשירי חשמל, טלפון הסלולרי ועוד. שימוש רב במכשירים פולטי קרינה מגביר את סכנת החשיפה אליה. ההשפעות הבריאותיות שונות בהתאם לסוגי הקרינה.
מדריך זה מתייחס למקורות קרינה בלתי מייננת. 
[bookmark: _Toc432676860]
1.2	השפעות בריאותיות וסביבתיות
על בסיס המלצות ארגון הבריאות העולמי (WHO) נקבעו ערכי סף לחשיפה לקרינה בלתי מייננת שמטרתם למנוע בביטחון מלא השפעות בריאותיות ידועות. המשרד להגנת הסביבה פועל על פי עיקרון הזהירות המונעת, מטרתו העיקרית היא למזער ככל האפשר את חשיפת הציבור לקרינה.
הסף הבריאותי מגדיר מהי החשיפה המרבית המבטיחה שלא יגרם נזק בריאותי. הסף נקבע תוך התייחסות לתופעות השליליות הידועות והתייחסות לאוכלוסיות הרגישות ביותר כמו ילדים, חולים, קשישים ועוד.
הסף הסביבתי שנקבע על ידי המשרד להגנת הסביבה, מבוסס על המלצות לסף הבריאותי שנקבע על ידי הוועדה להגנה מפני קרינה בלתי מייננת (ICNIRP 1998) הפועלת בארגון הבריאות העולמי (WHO). המלצות אלו אינן מתייחסות לתופעות שליליות שקיומן מוטל בספק מדעי. הסף הבריאותי מתייחס לחשיפה אקוטית (קצרת מועד) בלבד.
[bookmark: GovXParagraphTitle4]הסף הסביבתי לקרינה בלתי מייננת הוא נקודת האיזון הרגולטורית, שנקבעה על ידי המשרד להגנת הסביבה, בין חובת פריסת התשתיות לטובת הציבור לבין הצורך להגן על התושבים מפני חשיפה רצופה וממושכת. סף זה נגזר מהסף הבריאותי, אך משלב שיקולים חברתיים, ציבוריים וכלכליים, על מנת להבטיח רמת סיכון נמוכה ומקובלת לחשיפה רצופה וממושכת.

[bookmark: _Toc432676861]1.3	חוקים ותקנות
1. חוק הקרינה הבלתי מייננת, התשס"ו-2006 (קישור)
2. תקנות הקרינה הבלתי מייננת, התשס"ט-2009 (קישור)
3. תקנות התכנון והבנייה (תכן הבנייה) (בנייה בת קיימה), התש"ף-2020 (קישור)
[bookmark: _Toc432676862]1.4	פרטי התקשרות עם אגף בטיחות קרינה בלתי מייננת במשרד להגנת הסביבה - קישור
1.5 	פרטי התקשרות עם אגף בנייה ירוקה, תקינה ותיווי - קישור

2.0 בנייה ירוקה 

2.1 
בבקשות לבקרה לגביהן חלה תקנת הבנייה הירוקה, על המעבדה לפעול בהתאם ל"נוהל פעילות מעבדה לבנייה ירוקה בהליך רישוי בנייה."בנייה ירוקה או בנייה בת קיימה (להלן: "בנייה ירוקה") היא בנייה המקדמת חסכון וייעול השימוש במשאבים חדשים, ומפחיתה השפעה שלילית מבניינים על הסביבה, כל זאת תוך חתירה לשמירה על הבריאות ועל איכות החיים של כלל המשתמשים במבנה. הבנייה הירוקה מתייחסת להעמדה ולתכנון המבנה במרחב, למאפייני המעטפת, לפתחים ולחומרי בנייה, למערכות, לתשתיות ולטכנולוגיות, וזאת לצד מרכיבים ערכיים, חברתיים התורמים להקטנת ההשפעה הסביבתית השלילית.
בישראל נקבעה בנייה ירוקה בתקן ישראלי 5281. בהתאם ל תקנות התכנון והבנייה (תכן הבנייה) (בנייה בת-קיימה), התש"ף-2020 , החל ממרץ 2022 בנייה חדשה חייבת להיבנות לפי התקן, וזאת בהתאם לשימוש המבוקש בהיתר ולשטחי הבנייה המבוקשים.


2.2 
בבקשות להיתרי בנייה לגביהן חלה תקנת הבנייה הירוקה, על מכון הבקרה לפעול בהתאם ל"נוהל פעילות מעבדה לבנייה ירוקה בהליך רישוי בנייה."

[bookmark: _Toc432676863]3.0	הליך רישוי הבנייה - קרינה בלתי מייננת 

להלן טבלה המפרטת את הליך בדיקת בקשה להיתר בנייה הכוללת מקור קרינה בלתי מייננת (מתקן חשמל טעון היתר הקמה/ הפעלה או סוג, בהתאם לרשום בתקנות הקרינה הבלתי מייננת, התשס"ט-2009). 
יודגש כי בכל בקשה להיתר בנייה, יש לוודא כי מתקני החשמל יתוכננו בהתאם ל"מדריך לתכנון תשתיות עבור מתקני חשמל במבנים חדשים לצורך צמצום שדות מגנטיים" (חברת החשמל ומכון התקנים), גם אם המתקנים אינם טעוני היתר הקמה, /הפעלה או סוג.
כמו כן, עבור בקשות להיתרי בנייה שנדרשות בעמידה בתקן בנייה ירוקה, על מכון הבקרה לפעול בהתאם ל"נוהל פעילות מעבדה לבנייה ירוקה בהליך רישוי בנייה". דו״ח הערכת רמות החשיפה והיתר ההקמה/ הסוג ייכללו במסגרת אישור המעבדה לבנייה ירוקה. 

בטור מימין מצוין השלב בהליך רישוי הבנייה, ומשמאל מתוארות הפעולות שמגיש הבקשה/ המשרד להגנת הסביבה/ הוועדה המקומית/ ומכוני הבקרה נדרשים לבצע בכל שלב.

הבדיקות שנדרשות בטור "הוועדה המקומית" תיבדקנה על ידי איגודי הערים/ היחידות הסביבתיות, וכשאין – תיבדקנה על ידי הוועדה המקומית.

	השלב בהליך רישוי הבנייה
	מגיש הבקשה
	ועדה מקומית (יח"ס)
	 המשרד להגנת הסביבה (אגף בטיחות קרינה בלתי מייננת)
	מכון בקרה

	שלב המידע
	מגיש לוועדה המקומית בקשה לקבלת מידע להיתר בנייה + מגיש למשרד להגנת הסביבה בקשה להיתר הקמה 
	יש לציין בתיק המידע שנדרש היתר הקמה, ושהמבנים יתוכננו בהתאם ל"מדריך לתכנון תשתיות עבור מתקני חשמל במבנים חדשים לצורך צמצום שדות מגנטיים" (חברת החשמל ומכון התקנים(
	בודק את הבקשה לקבלת היתר הקמה
	לא רלוונטי

	תנאי סף להגשת בקשה להיתר בנייה
	מגיש בקשה להיתר בנייה בצירוף היתר הקמה וציון הסעיף מתוך המדריך (ע"ג תוכנית ההגשה)
	בדיקה ע"י הוועדה המקומית שצורף היתר הקמה ושהסעיף מצוין על גבי תוכנית ההגשה
	מנפיק היתר הקמה
	לא רלוונטי

	
	בבקשות להיתרי בנייה הנדרשות בעמידה בבנייה ירוקה, יצרף אישור מקדמי ממעבדה מאושרת.
	בבקשות להיתרי בנייה הנדרשות בעמידה בבנייה ירוקה, בדיקה שצורף אישור מקדמי ממעבדה מאושרת.
	
	

	שלב הבקרה המרחבית
	לא רלוונטי
	החלטת וועדה​
	לא רלוונטי
	לא רלוונטי

	שלב בקרת תכן
	מגיש בקשה לבקרת תכן
	הנפקת היתר בנייה לאחר קבלת המלצת מכון הבקרה, והטמעת התנאים בהיתר הבניה שנקבעו בפרק תיאור המגבלות (פרק 8) בדו"ח הערכת רמות החשיפה המהווה חלק מהיתר ההקמה.
	לא רלוונטי
	1. וידוא קבלת היתר הקמה.​
2. וידוא כי התכנון המפורט תואם את ההנחיות לתכנון (לפי מספר הסעיף ) כאמור במדריך לתכנון תשתיות עבור מתקני חשמל במבנים חדשים לצורך צמצום שדות מגנטיים, לפיו תוכננו המתקנים, על גבי התוכנית הראשית. ​
3. וידוא הלימה בין דו"ח הערכת רמות החשיפה והמלצותיו (אם נדרש), לבין התוכנית הראשית.
בבקשות להיתרי בנייה הנדרשות בעמידה בבנייה ירוקה, בדיקות אלה נעשות על ידי המעבדות לבנייה ירוקה.

	שלב אישור תחילת עבודות
	מגיש בקשה לאישור תחילת עבודות
	הנפקת אישור תחילת עבודות
	לא רלוונטי
	לא רלוונטי

בבקשות להיתרי בנייה הנדרשות בעמידה בבנייה ירוקה, מוודא קבלת אישור שלב א' ממעבדה מאושרת לבנייה ירוקה

	שלב בקרת הביצוע
	לא רלוונטי
	לא רלוונטי
	לא רלוונטי
	וידוא הלימה בין הביצוע לבין מסמכי התכן

	שלב קבלת תעודת גמר
	מגיש בקשה לתעודת גמר בצירוף אישור תשלום אגרת הפעלה, ובבקשות הנדרשות בעמידה בבנייה ירוקה – מצרף גם אישור שלב ב'
	וידוא קבלת תשלום אגרת הפעלה, ומתן תעודת גמר.
בבקשות הנדרשות בעמידה בבנייה ירוקה – וידוא קבלת אישור שלב ב'

	לא רלוונטי
	לא רלוונטי

בבקשות להיתרי בנייה הנדרשות בעמידה בבנייה ירוקה, מוודא קבלת אישור שלב ב' ממעבדה מאושרת לבנייה ירוקה

